nahid-hub/BLUGE-bengali-wikipedia-section-title-prediction huggingface dataset:
১৯৭১ সালের ১৬ ডিসেম্বর বাংলাদেশের বিজয়ের পর শেখ মুজিবকে পাকিস্তানের কারাগার থেকে মুক্তি দেয়া হয়। পরে তিনি যুক্তরাজ্য এর লন্ডন ও ভারত হয়ে বাংলাদেশে ফিরে আসেন। দেশে ফেরার পর মুজিব প্রধানমন্ত্রী হিসেবে দেশের শাসনভার গ্রহণ করেন এবং পরবর্তী তিন বছর উক্ত পদে আসীন থাকেন। পরবর্তীতে ১৯৭৫ সালে তিনি রাষ্ট্রপতির পদে আসীন হন। ১৯৭৫ সালের ৭ জুন তিনি অবিলম্বে সকল রাজনৈতিক দল ও সংবাদপত্র নিষিদ্ধ করে জাতীয় ঐক্যের সরকার প্রতিষ্ঠা করেন। বাংলাদেশ কৃষক শ্রমিক আওয়ামী লীগ (বাকশাল) গঠনের মাধ্যমে তার এক দলের শাসনের ঘোষণার পর সুশীল সমাজ, বুদ্ধিজীবী ও সকল রাজনৈতিক দল বিরোধিতা করে।

জাতীয় রক্ষীবাহিনী ছিল ১৯৭২ সালে গঠিত একটি অত্যন্ত বিতর্কিত রাজনৈতিক মিলিশিয়া বাহিনী যা শেখ মুজিবুর রহমানের প্রতি অনুগত ছিল। এটি বেসামরিক জনগণের কাছ থেকে অস্ত্র পুনরুদ্ধারের জন্য গঠিত হলেও প্রকৃতপক্ষে মুজিবের সরকারকে ক্ষমতাচ্যুত হওয়া থেকে রক্ষা করতে কাজ করে। জাতীয় রক্ষীবাহিনী সেনাবাহিনীর মধ্যে অসন্তোষও মুজিবুরের হত্যাকাণ্ডের অন্যতম কারণ হিসেবে বিবেচিত হয়।

সঠিক অনুচ্ছেদ শিরোনাম কোনটি?
titleA. রায় কার্যকর
titleB. পটভূমি
titleC. বামপন্থী শক্তির উত্থান
titleD. প্রতিবাদ
উত্তর: titleB
১১৬৫ সনে বানসনীয়া (নক্টে) নগা ও বানফেরা নগা জনজাতির সহিত বিবাদ হওয়ার ফলে বানফেরা নগারা আহোম সাম্রাজ্য থেকে সাহায্যের জন্য প্রার্থনা করেন। ফলে চুপুংমুং একদল আহোম সৈন্য পাঠিয়ে বানসনীয়া নগাকে দমন করেন। এইসময়ে মিরিরা সুযোগ পেয়ে আহোম রাজ্যে প্রবেশ লুন্ঠন করে যদিও চুপুংমুং অভিযান চালনোর ফলে মিরিরা পালিয়ে যায়। 
সঠিক অনুচ্ছেদ শিরোনাম কোনটি?
titleA. মৃত্যু
titleB. নগা ও মিরির বিরুদ্ধে অভিযান
titleC. মোগলের সহিত সংঘর্ষ
titleD. উল্লেখযোগ্য কার্য ও ঘটনাসমূহ
উত্তর: titleB
মাহবুবা ইসলাম রাখি ১৯৯৩ সালের ২১শে জুলাই বাংলাদেশের ঢাকায় জন্মগ্রহণ করেন। শৈশব কাটে ঢাকার টিকাটুলীতে। কৈশোর কিছু সময় কেটেছে ধানমন্ডি আর মোহাম্মদপুরে। তার বাবা পেশায় ব্যবসায়ী। দুই ভাই এবং দুই বোনের মধ্যে সবার ছোট রাখি। ব্রিটিশ কাউন্সিলের অধীনে প্রাইভেট ইনস্টিটিউট থেকে এ-লেভেল শেষ করেছেন রাখি। এরপর তিনি অস্ট্রেলিয়ার পার্থের এডিথ কাওয়ান বিশ্ববিদ্যালয়ে (ইসিইউ) "ব্যাচেলর অব টেকনোলজি" (ইলেকট্রনিক অ্যান্ড কম্পিউটার সিস্টেম) বিভাগে স্নাতক করছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. চলচ্চিত্র তালিকা
titleC. প্রাথমিক জীবন
titleD. বিজ্ঞাপনচিত্র
উত্তর: titleC
তিনি ২০০৯ সালে মাত্র ১১ বছর বয়সে জনপ্রিয় ফরাসী ফুটবল ক্লাব অলিম্পিক লিওনিস রিজার্ভস এন্ড একাডেমী-এ যোগদান করেন।

২০১৬ সালের জুলাই মাসে তিনি ক্লাবটির সাথে তিন বছর মেয়াদী পেশাদারী এক চুক্তিতে আবদ্ধ হন। ২০১৭ সালের ১৬ই ফেব্রুয়ারি মাসে ইউয়েফা ইউরোপা লিগ-এর এক ম্যাচে ডাচ্ ফুটবল ক্লাব এজি আলকামার-এর বিপক্ষে ১-৪ গোল ব্যবধানে বিজয়ী হওয়া খেলাটিতে তার ক্লাবের মূল দলে অভিষিক্ত হন, খেলাটিতে তিনি তার দলের আরেক খেলোয়াড় সার্গি ডার্বার এর বদলে ম্যাচের ৮৪তম মিনিটে মাঠে নামেন। অওয়ার উক্ত খেলাটি হওয়ার এক সপ্তাহ পর উক্ত দলের সাথে ফিরতি লেগে তার ক্লাবের হোম গ্রাউন্ড পার্ক ওল স্টেডিয়ামে হওয়া ম্যাচে তার প্রথম পেশাদার গোলটি করেন, খেলাটিতে তার দল ৭-১ ব্যবধানে জয় পায়। ২০১৭ সালের ১৬ই এপ্রিল তিনি ফ্রান্সের সর্বোচ্চ পেশাদার ফুটবল লিগ লিগ ওয়ান-এ বাস্টিয়া-এর বিপক্ষে অভিষিক্ত হন, কিন্তু খেলাটি বিঘ্নিত হয় এবং তিন সপ্তাহ পরে লিয়নকে বিজয়ী ঘোষণা করা হয়। ২০১৮ সালের জুলাই মাসে তিনি গোল্ডেন বয় পুরষ্কারের জন্য মনোনীত হন।

২০১৭-১৮ সালের মৌসুম শুরুর প্রথম দিকে, যদিও মাত্র চারটি পেশাদারী ম্যাচ খেলার অভিঙ্গতা থাকা সত্বেও, অওয়ারকে তার ক্লাব জার্সি নম্বর ৮ পরিহিত জার্সি পড়ে খেলতে দেয়া হয় (যদিও পূর্বে উক্ত ক্লাব কিংবদন্তি এবং সাবেক ব্রাজিল ফুটবলার জুনিনহো-এর পরিচিত জার্সি নম্বর), যেটি বর্তমান ফরাসী খেলোয়াড় এবং তার সতীর্থ কোরেন্টিন টুলিসো-ছেড়ে দেন।

সঠিক অনুচ্ছেদ শিরোনাম কোনটি?
titleA. ক্লাব খেলোয়াড়ী জীবন
titleB. ক্লাব
titleC. অলিম্পিক লিওনিস
titleD. খেলোয়াড়ী জীবনের পরিসংখ্যান
উত্তর: titleC
শিখধর্মে পরকাল সম্পর্কিত খুব শক্তিশালী ধারণা রয়েছে। শিখরা বিশ্বাস করে যে আত্মারা আধ্যাত্মিক জগতের অংশভূক্ত যার উৎপত্তি ঈশ্বরের থেকে হয়েছে। যাই হোক, শিখদের মধ্যে পরকাল নিয়ে একটি বড় বিতর্ক রয়েছে। অনেকে বিশ্বাস করেন, অনেকে বিশ্বাস করেন যে শিখধর্মের পরকালে তাদের ধর্মগ্রন্থ গুরু গ্রন্থ সাহিবের স্তবক অনুযায়ী পুরস্কার এবং শাস্তির ব্যবস্থা আছে। কিন্তু একটি বিশাল সংখ্যার শিখগণ অন্যরকম বিশ্বাস করেন এবং মনে করেন যে সেইসব স্তবকগুলো রূপক অর্থে ব্যবহৃত হয়েছে।

কিন্তু কেউ শিখ ধর্মগ্রন্থগুলোকে বিচক্ষণতার সহিত বিশ্লেষণ করলে দেখতে পারেন যে গুরু গ্রন্থ সাহিব এবং দশম গ্রন্থে পরকালের অনেক ঘটনায় স্বর্গ ও নরকের অস্তিত্বের কথা সূক্ষ্মভাবে বলা আছে। সুতরাং সেখান থেকে বলা যায় শিখধর্ম স্বর্গ ও নরকের অস্তিত্বে বিশ্বাস করে। যাইহোক, স্বর্গ ও নরক ব্যক্তিকে কেবল পুরষ্কৃত করতে ও শাস্তি দিতে তৈরি করা হয়েছে, পুরস্কার বা শাস্তি লাভ শেষ হলে ব্যক্তিকে আবার জন্ম নিতে হবে। ঈশ্বরের সাথে যুক্ত হওয়ার আগ পর্যন্ত তাকে এই জন্মমৃত্যুর চক্রের মধ্যেই থাকতে হবে। শিখ ধর্মগ্রন্থগুলো অনুসারে মানবিক আকার হল ঈশ্বরের সবচেয়ে নিকটবর্তী আকার এবং ঈশ্বরের সাথে পুনরায় যুক্ত হবার জন্য সবচাইতে ভাল সুযোগ। শিখ গুরুরা বলেন যে, কিছুই মরে না, কিছুই জন্মায় না, সবকিছুই চিরকাল বর্তমান থাকে, এরা শুধু নিজেদের আকৃতি বদল করে। এটা একটি উচ্চতর দর্শন। এটা অনেকটা একটি পোশাকের আলমারির সামনে দাঁড়িয়ে থাকার মত, আপনি একটি পোশাক গ্রহণ করবেন, একে পড়বেন এবং এরপর একে ত্যাগ করবেন, তারপর আরেকটা পড়বেন। আপনি কেবল একটি আকার থেকে আরেকটি আকারে পরিবর্তিত হচ্ছেন। আসলে, আপনার আত্মা কখনই জন্মলাভ বা মৃত্যুবরণ করে না। আপনার আত্মা ঈশ্বরের একটি অংশ এবং তাই তা চিরকাল জীবিত থাকে।

সঠিক অনুচ্ছেদ শিরোনাম কোনটি?
titleA. প্যারাসাইকোলজি
titleB. শিখ ধর্ম
titleC. সুফি
titleD. নর্স ধর্ম
উত্তর: titleB
লেহ জেলা ৩২° উত্তর থেকে ৩৬° উত্তর অক্ষাংশ এবং ৭৫° পূর্ব থেকে ৮০° পূর্ব দ্রাঘিমাংশের মধ্যে ৪৫,১০০ বর্গকিলোমিটার ক্ষেত্রফলযুক্ত এলাকা নিয়ে গঠিত। সমুদ্রপৃষ্ঠ থেকে এই জেলার উচ্চতার বিস্তার আনুমানিক ২৩০০ মিটার উচ্চতা থেকে ৫০০০ মিটার উচ্চতা। এই জেলার পশ্চিম দিকে কার্গিল জেলা, উত্তর পশ্চিম দিকে পাকিস্তান অধিকৃত কাশ্মীরের গিলগিট-বালটিস্তান রাজ্যের ঘাংচে জেলা, উত্তর দিকে ও পূর্বদিকে চীন, দক্ষিণ দিকে হিমাচল প্রদেশ রাজ্যের লাহুল ও স্পিটি জেলা অবস্থিত।

এই জেলায় হিমালয়ের কারাকোরাম, লাদাখ ও জাংস্কার পর্বতশ্রেণী এই তিনটি পর্বতশ্রেনী পরস্পর সমান্তরালে অবস্থিত। এই তিন পর্বতমালার মধ্যে দিয়ে শ্যোক, সিন্ধু ও জাংস্কার নদী প্রবাহিত হয়ে বিস্তীর্ণ জনবহুল নদী উপত্যকা সৃষ্টি করেছে। এই জেলায় খার্দুং, চাং, তাংলাং প্রভৃতি বিশ্বের সর্বোচ্চ গিরিবর্ত্মগুলি অবস্থিত। 

সঠিক অনুচ্ছেদ শিরোনাম কোনটি?
titleA. সড়ক যোগাযোগ ব্যবস্থা
titleB. জনসংখ্যাতত্ত্ব
titleC. জীবজগৎ
titleD. ভূগোল
উত্তর: titleD
ইলেক্ট্রা শব্দটি এসেছে গ্রীক পুরাণ থেকে। ইলেক্ট্রা একটি গ্রীক চরিত্র যে তার ভাইকে তাদের মাকে হত্যার জন্য প্ররোচিত করে, কারণ তার মা তার পিতার হত্যা করেছিল। কার্ল ইয়ং মেয়েদের বেলায় ঈডীপাস কমপ্লেক্স এর জন্য ইলেক্ট্রা কমপ্লেক্স শব্দটি ব্যবহা করেন, যা ঈডীপাস কমপ্লেক্স এর মতই মনোযোউন বিকাশের তৃতীয় পর্যায়েই ঘটে থাকে। ইয়ং বর্ণনা করেন, মেয়েদের মধ্যে এই কমপ্লেক্স তখনই শুরু হয় যখন তার মধ্যে তার লিঙ্গ সম্পর্কিত সচেতনতা তৈরি হয়। এই সচেতনতার কারণে সে অন্যান্য শিশুকে ছেলে ও মেয়ে হিসেবে সনাক্ত করতে পারে ও সেই সাথে পিতামাতার লিঙ্গও বুঝতে সক্ষম হয়।

ফ্রয়েডের মতে, এই পর্যায়ে শিশু প্রাথমিকভাবে তার মায়ের সাথে খুব ঘনিষ্ঠ থাকে। কিন্তু যখন শিশুটি আবিষ্কার করে যে তার পুরুষাঙ্গ নেই, তখন সে তার আকর্ষণ পিতার প্রতি পুনর্নির্দেশিত করে। শিশুটি তখন তাকে খোজাকরণ করার জন্য তার মাকে দোষারোপ করে। পিতার প্রতি ভালবাসার জন্য শিশুটি পিতার ভালবাসা হারানোর ভয়ের কারণে তার মায়ের নকল করা শুরু করে। ঈডীপাস কমপ্লেক্সের মতই, মেয়েটি মায়ের সাহায্যে নিজের ভূমিকা সনাক্ত করে এবং তার মায়ের মাধ্যমে প্রবলভাবে তার পিতাকে কামনা করে।

ফ্রয়েড ইলেক্ট্রা কমপ্লেক্সের ধারণাটি বর্জন করেছিলেন এবং লৈঙ্গিক পর্যায়ে শিশুর মনোযৌন বিকাশ কিভাবে ঘটে এব্যাপারে তার তত্ত্ব অস্পষ্ট ছিল। ফ্রয়েড বলেন, মেয়েদের বেলায় এই কমপ্লেক্স কখনই শেষ হয়ে যায় না। যেহেতু সুপারইগো এর বিকাশের মাধ্যমেই এই কমপ্লেক্স সফলভাবে নিঃশেষিত হয়, এবং নারীদের বেলায় না সুপারইগো শক্তিশালী হয়, না এটি সম্পূর্ণভাবে নিঃশেষিত হয়, ফ্রয়েড বলেন, নারী তাই অবশ্যই পুরুষের থেকে নৈতিকভাবে নিকৃষ্ট। ফ্রয়েডের এই ধারনার কারণেই তার বিকাশের এই তত্ত্ব আজ বিস্তৃত পরিসরে স্বীকৃত হয় না।

সঠিক অনুচ্ছেদ শিরোনাম কোনটি?
titleA. পিতার অনুপস্থিতিতে
titleB. মেয়েদের মধ্যে ইলেক্ট্রা কমপ্লেক্স
titleC. নারীদের বেলায়
titleD. আক্ষরিক অর্থে
উত্তর: titleB
পুরস্কার প্রদানের রাতে অন্যান্য পুরস্কারের মধ্যে রয়েছে:

শেন ওয়াটসন সর্বমোট সাতবার পুরস্কার পেয়েছেন। এ সংখ্যাটি অন্য যে-কোন খেলোয়াড়ের চেয়ে বেশি। একমাত্র খেলোয়াড় হিসেবে পুরুষ বিভাগে তিনি সকল স্তরে ও সকল প্রধান পাঁচটি পুরস্কার পেয়েছেন। একই বছরে অ্যালান বর্ডার পদকসহ তিনজন খেলোয়াড় তিনটি প্রধান পুরস্কার পেয়েছেন। তারা হলেন - ২০০৭ সালে রিকি পন্টিং, ২০১১ সালে শেন ওয়াটসন ও ২০১৫ সালে স্টিভ স্মিথ।

উৎস:

উৎস:

সঠিক অনুচ্ছেদ শিরোনাম কোনটি?
titleA. অনুষ্ঠান স্থল
titleB. বর্ষসেরা একদিনের আন্তর্জাতিক ক্রিকেটার
titleC. বেটি উইলসন বর্ষসেরা যুবা খেলোয়াড়
titleD. অন্যান্য পুরস্কার
উত্তর: titleD
সিলেট-৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।

২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।

২০১৮ সালের সাধারণ নির্বাচনের পূর্বে নির্বাচন কমিশন আবারও সীমানা পূর্ণ নির্ধারন করে, যার ফলে সম্পূর্ণ বালাগঞ্জ উপজেলাকে সিলেট-৩ আসনের আওতাভুক্ত করা হয়।

সঠিক অনুচ্ছেদ শিরোনাম কোনটি?
titleA. সীমানা
titleB. ২০১০-এর দশকে নির্বাচন
titleC. ইতিহাস
titleD. নির্বাচন
উত্তর: titleC
দেশটির অর্থনীতিতে বড় আকারের অবদান রাখছে পর্যটন। মোট জিডিপির ৬৩ শতাংশ আসে এই পর্যটন সংশ্লিষ্ট সেবা থেকে। কয়েক বছর ধরেই এ খাতে কেনিয়ার আয় বেড়েই চলছে। মূলত জার্মানি ও ব্রিটেনের পর্যটকরাই কেনিয়া আসেন। কেনিয়ার দক্ষিণাঞ্চলের ২০, ৮০৮ বর্গ কিলোমিটারের সাভো ন্যাশনাল পার্কটিই পর্যটকদের মূল আকর্ষণের কেন্দ্রবিন্দু হিসেবে পরিচিত। ২০০৬ সালে এ খাত থেকে দেশটির আয় ছিল ৮০৩ মিলিয়ন মার্কিন ডলার, যা তার আগের বছর ছিল ৬৯৯ মিলিয়ন ডলার। এছাড়া কেনিয়াতে দ্বিতীয় সর্বোচ্চ খাত হচ্ছে কৃষি। এ খাত থেকে জিডিপির ২৪ শতাংশ আসে। এখানকার প্রধান ফসল হচ্ছে, চা কফি ইত্যাদি।

সঠিক অনুচ্ছেদ শিরোনাম কোনটি?
titleA. বনভুমি
titleB. রাজনীতি
titleC. অর্থনীতি
titleD. পর্যটন
উত্তর: titleD
সমগ্র খেলোয়াড়ী জীবনে এগারোটি টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ডেভিড ও’সালিভান। ৭ ফেব্রুয়ারি, ১৯৭৩ তারিখে ডুনেডিনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ নভেম্বর, ১৯৭৬ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ জানুয়ারি, ১৯৭৩ সালে অস্ট্রেলিয়ায় অনুষ্ঠিত কোকা-কোলা নক-আউট কাপে খেলার জন্যে নিউজিল্যান্ড দলের সদস্যরূপে মনোনীত হন। সেমি-ফাইনালে নিউজিল্যান্ডের বিজয়ে প্রভূতঃ ভূমিকা পালন করেন। আট বলে গড়া আট ওভারে ৪/২৬ পান ও ম্যান অব দ্য ম্যাচের পুরস্কার লাভ করেন। এরপর, চূড়ান্ত খেলায় ছয় ওভারে ৩/২৯ পান। এবারও তার দল বিজয়ী হয় ও প্রতিযোগিতার শিরোপা জয় করে।

পাকিস্তানের বিপক্ষে সিরিজের দ্বিতীয় টেস্টে ডেভিড ও’সালিভানের অভিষেক পর্ব সম্পন্ন হয়। ১৯৬৯ সালে নিউজিল্যান্ড দলের প্রধান স্পিন বোলার হ্যাডলি হাওয়ার্থের সাথে একত্রে খেলেন। খেলায় তিনি কোন উইকেটের সন্ধান পাননি ও তার দল ইনিংস ব্যবধানে পরাভূত হয়। ফলশ্রুতিতে, তৃতীয় টেস্টে অংশগ্রহণ করা থেকে তাকে বিরত রাখা হয়।

১৯৭৩ সালে ইংল্যান্ড গমনার্থে তাকে দলে রাখা হয়নি। তার পরিবর্তে এরিক জিলটকে অগ্রাধিকার দেয়া হয়। ফলশ্রুতিতে, হ্যাম্পশায়ার দলে প্রত্যাবর্তন করেন। দলের কাউন্টি চ্যাম্পিয়নশীপের শিরোপা বিজয়ে অংশ নেন। ১৩ খেলায় ২০.৫৯ গড়ে ৪৭ উইকেট দখল করেন। তন্মধ্যে, নটিংহ্যামশায়ারের বিপক্ষে খেলায় ৪১ রান খরচায় ১১ উইকেট পেয়েছিলেন। ১৯৭৪ সালের জন্যেও হ্যামশায়ার কর্তৃপক্ষ তাকে দলে রাখতে চেয়েছিল। কিন্তু, তার পরিবর্তে দলের দ্বিতীয় বিদেশী খেলোয়াড় অ্যান্ডি রবার্টসের সাথে চুক্তিবদ্ধ হয়। ১৯৭৪ থেকে ১৯৭৭ সময়কালে ডারহামের পক্ষে মাইনর কাউন্টিজ চ্যাম্পিয়নশীপে অংশ নেন।

১৯৭৩-৭৪ মৌসুমে অস্ট্রেলিয়া সফরে হ্যাডলি হাওয়ার্থের অনুপস্থিতিতে ডেভিড ও’সালিভানকে টেস্ট দলে প্রধান স্পিনার হিসেবে রাখা হয়। প্রথম টেস্ট শুরুর পূর্বে চারটি রাজ্য দলীয় খেলায় ৫৬.০০ গড়ে মাত্র পাঁচ উইকেট পেয়েছিলেন। তাসত্ত্বেও, তিন টেস্ট নিয়ে গড়া সিরিজের সবকটিতেই তার অংশগ্রহণ ছিল। প্রথম টেস্টে কোন উইকেটের সন্ধান পাননি। দ্বিতীয় টেস্টে তাকে বোলিং করানো হয়নি। তৃতীয় টেস্টে আট-বল নিয়ে গড়া ওভারের ৩৫.৫ ওভার বোলিং করে ৫/১৪৮ পান। তবে, অস্ট্রেলিয়া দল ইনিংস ব্যবধানে জয় পেয়েছিল। নিউজিল্যান্ডে ফিরতি সিরিজে হ্যাডলি হাওয়ার্থের প্রত্যাবর্তনে ও’সালিভানকে দলে বাইরে অবস্থান করতে হয়।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. অবসর
titleD. ভারত গমন
উত্তর: titleB
অন্তর্নিহিত অবস্থার উপর ভিত্তি করে চিকিৎসাব্যবস্থা পরিবর্তিত হয়। বিচার্য বিষয় হল যথাযথ হলে অস্ত্রোপচারের সমস্যা এবং ইস্ট্রোজেন মাত্রা কম থাকলে ইস্ট্রোজেন চিকিৎসা। যাঁরা আপন সন্তান চাননা, তাদের চিকিৎসা না করলেও চলে যদি অ্যামেনোরিয়ার অন্তর্নিহিত কারণ তাদের স্বাস্থ্যহানির সম্ভাবনা না ঘটায়। যদিও, ক্রীড়াবিদদের অ্যামেনোরিয়ার ক্ষেত্রে, ইস্ট্রোজেন এবং লেপটিন এর ঘাটতি প্রায়শই হাড়ের ক্ষয় ঘটায়, এবং রোগটি অস্টিওপোরোসিস হয়ে দাঁড়ায়।

ফিমেল অ্যাথলিট ট্রায়াড এর একটি অংশ "ক্রীড়াবিদ" অ্যামেনোরিয়ার চিকিৎসা হল অধিক খাদ্যগ্রহণ এবং ব্যায়ামের পরিমাণ ও তীব্রতা কমানো। যদি রোগের অন্তর্নিহিত কারণ অ্যাথলিট ট্রায়াড হয় তাহলে চিকিৎসক, ডায়েটিশিয়ান, এবং মানসিক স্বাস্থ্য পরামর্শদাতার পর্যবেক্ষণে বহুবিধি চিকিৎসাব্যবস্থার সুপারিশ করা হয়; সঙ্গে দরকার হয় পরিবার, বন্ধু, এবং কোচ সকলের সমর্থন। যদিও গর্ভনিরোধক বড়ি খেলে ঋতু শুরু হয়ে যেতে পারে, তবুও গর্ভনিরোধক বড়ি প্রাথমিক চিকিৎসা হওয়া উচিত নয় কারণ তাতে অন্তর্নিহিত সমস্যাগুলি চাপা পড়ে যেতে পারে এবং খাদ্য ব্যাধির অন্যান্য প্রভাব, যেমন অস্টিওপোরোসিস, এর বৃদ্ধি হতে পারে। ওজন পুনরুদ্ধার, অথবা পর্যাপ্ত বিশ্রাম সবসময়ে অনুঘটকের কাজ করে ঋতু ফিরিয়ে আনেনা। ডিম্ব উদগীরণের পুনরারম্ভ বোঝায় নিউরোট্রান্সমিটার এবং হরমোনের পুরো কার্যপ্রণালীর ওপর নির্ভরতা, যেটি দ্বিতীয় পর্যায়ভুক্ত অ্যামেনোরিয়ার জন্য পরিবর্তিত হয়ে গেছিল। ঔষধ-জনিত অ্যামেনোরিয়ার চিকিৎসায়, ডাক্তারের পরামর্শে ওষুধ বন্ধ করা একটি স্বাভাবিক কর্মপরিকল্পনা।
হাইপোথ্যালামিক অ্যামেনোরিয়ার দিকে নজর দিলে, গবেষণায় দেখা গেছে সিলেক্টিভ সেরোটোনিন রিআপটেক ইনহিবিটর (এসএসআরআই) ব্যবহার করে চিকিৎসা করলে মানসিক চাপ যুক্ত অ্যামেনোরিয়ার ফলে উদ্ভুত ফাংশানাল হাইপোথ্যালামিক অ্যামেনোরিয়া (এফএইচএ)র অস্বাভাবিকতা ঠিক করা যায়। এটি গোনাডোট্রপিন রিলিজিং হরমোন (জিএনআরএইচ)/লুটিনাইজিং হরমোন (এলএইচ) কে নিয়ন্ত্রণ ক'রে বিপাকীয় এবং স্নায়ু সংকেতগুলি সংযুক্ত ক'রে পিআই৩কে সংকেত পথের মেরামতের সাথে যুক্ত করে। অন্য কথায়, এটি স্নায়বিক কার্যকলাপ এবং নিউরোপেপটাইড সিস্টেমের এক্সপ্রেশন কে নিয়ন্ত্রণ করে যা জিএনআরএইচ ক্ষরণে সাহায্য করে। অবশ্য, এসএসআরআই চিকিৎসা হল হাইপোথ্যালামিক অ্যামেনোরিয়ার একটিমাত্র হরমোনাল অবস্থার সম্ভাব্য হরমোন সমাধান। তদ্ব্যতীত, যেহেতু এই অবস্থাটি বিভিন্ন নিউরোট্রান্সমিটার সমূহের নিজেদের কাজের সঙ্গে যুক্ত, হরমোন চিকিৎসা দেবার জন্য এখনো অনেক গবেষণা করতে হবে যাতে হরমোনের প্রভাব নিবারণ করা যায়।

হাইপোথ্যালামিক অ্যামেনোরিয়ার শারীরিক চিকিৎসার জন্য, গোনাডোট্রপিন হরমোনের স্বল্পতা এবং নিউরোএন্ডোক্রাইন বিকৃতি, যেমন থাইরয়েড কম সংশ্লেষণ এবং আইজিএফ-১ এর জন্য যে ইস্ট্রোজেন ঘাটতি হয় তার চিকিৎসায়, মেট্রিলেপটিন (আর-মেটহুলেপটিন) এর ইঞ্জেকশন ব্যবহার করে ফল পাওয়া গেছে। দেখা গেছে আর-মেটহুলেপটিন হাইপোথ্যালামিক-পিটুইটারি-গোনাডাল অক্ষের ত্রুটি পুনরুদ্ধারে এবং জনন, থাইরয়েড, এবং আইজিএফ হরমোনের উৎকর্ষ সাধনে এবং সেইসাথে হাড়ের গঠনেও কার্যকর, এইভাবে অ্যামেনোরিয়া এবং বন্ধ্যাত্ব নিরাময় করে। যাইহোক, এটি কিন্তু কর্টিসোল এবং অ্যাড্রেনোকোর্টিকোটোপিন স্তরগুলির বা হাড়ের পুনরূদ্ধারে কার্যকর প্রমাণিত হয়নি।

সঠিক অনুচ্ছেদ শিরোনাম কোনটি?
titleA. চিকিৎসা সমূহ
titleB. প্রাথমিক অ্যামেনোরিয়া
titleC. ঔষধ জনিত
titleD. সেলিয়াক রোগ
উত্তর: titleA
প্রথম মহীপালের পুত্র নয়পাল এক দীর্ঘ যুদ্ধের পর কলচুরি রাজা কর্ণকে (গাঙ্গেয়দেবের পুত্র) পরাজিত করেন। পরবর্তীকালে তারা বৌদ্ধ পণ্ডিত অতীশের মধ্যস্থতায় একটি শান্তিচুক্তি সাক্ষর করেন। নয়পালের পুত্র তৃতীয় বিগ্রহপালের রাজত্বকালে কর্ণ পুনরায় বাংলা আক্রমণ করেন। কিন্তু সেবারও তিনি পরাজিত হন এবং সেবারও একটি শান্তিচুক্তির মাধ্যমে যুদ্ধের সমাপ্তি ঘটে। তৃতীয় বিগ্রহপাল কর্ণের কন্যা যৌবনশ্রীকে বিবাহ করেন। পরে চালুক্য রাজা ষষ্ঠ বিক্রমাদিত্যের হাতে তৃতীয় বিগ্রহপাল পরাজিত হন। ষষ্ঠ বিক্রমাদিত্যের বাংলা আক্রমণের সময় দক্ষিণ ভারত থেকে বাংলায় বহু সৈনিক এসে বসতি স্থাপন করেছিলেন। এটিই সেন রাজবংশের দাক্ষিণাত্য উৎসের ব্যাখ্যা। ওড়িশার সোমবংশী রাজা মহাশিবগুপ্ত যযাতিও তৃতীয় বিগ্রহপালের রাজ্য আক্রমণ করেছিলেন। এরপরে একাধিক আক্রমণের ফলে পাল সাম্রাজ্যের শক্তি অনেকটাই হ্রাস পায়। তার রাজত্বকালেই বর্মণরা পূর্ব বাংলা অধিকার করেন।

তৃতীয় বিগ্রহপালের পুত্র দ্বিতীয় মহীপাল অল্প কিছুকালের জন্য পালেদের সামরিক গৌরব ফিরিয়ে আনতে সক্ষম হয়েছিলেন। সন্ধ্যাকর নন্দীর "রামচরিতম্‌" গ্রন্থে তার রাজত্বকালের বিস্তারিত বিবরণ পাওয়া যায়। দ্বিতীয় মহীপাল তার ভ্রাতা রামপাল ও দ্বিতীয় সুরপালকে কারারুদ্ধ করেছিলেন। তিনি সন্দেহ করেছিলেন, তারা তার বিরুদ্ধে ষড়যন্ত্র করছেন। এর কিছুকাল পরেই তিনি কৈবর্ত (ধীবর) প্রজাসত্ত্বভোগী গোষ্ঠীপতিদের বিদ্রোহের সম্মুখীন হন। এই অভ্যুত্থান কৈবর্ত বিদ্রোহ নামে খ্যাত। দিব্য (বা দিব্বক) নামে এক গোষ্ঠীপতি তাকে হত্যা করেন এবং বরেন্দ্র অঞ্চল অধিকার করেন। এই অঞ্চল দিব্যকের উত্তরসূরি রুদক ও ভীমের নিয়ন্ত্রণে থাকে। দ্বিতীয় সুরপাল মগধে পালিয়ে যান এবং অল্প কিছুকাল রাজত্ব করার পর মারা যান। তারপর তার ভ্রাতা রামপাল সিংহাসনে বসে। তিনি দিব্যের পৌত্র ভীমের বিরুদ্ধে একটি প্রধান যুদ্ধে অবতীর্ণ হন। তার মামা মথন (রাষ্ট্রকূট রাজবংশের) এবং দক্ষিণ বিহার ও দক্ষিণ-পশ্চিম বাংলার একাধিক সামন্ত শাসক তাকে সাহায্য করেন। রামপাল শেষ পর্যন্ত ভীমকে পরাজিত করেন এবং তাকে ও তার পরিবারকে নিষ্ঠুরভাবে হত্যা করেন।

সঠিক অনুচ্ছেদ শিরোনাম কোনটি?
titleA. ধর্মপাল ও দেবপালের রাজ্যবিস্তার
titleB. সর্বশেষ পতন
titleC. পতনের দ্বিতীয় পর্যায়
titleD. উপাদান
উত্তর: titleC
যেসমস্ত উপকূল অঞ্চলের ঢাল খুব কম, প্রাচীর দ্বীপ বা প্রবালপ্রাচীর স্রোতের প্রতিকুলে সৃষ্ট এবং সমুদ্রতলের উচ্চতা ভুতলের তুলনায় অধিক বা জলমগ্ন সেই সকল অঞ্চল উপকূলীয় উপহ্রদ সৃৃষ্টির অনুকুল৷ পাহাড়ি উপকূল অঞ্চলে বা ঢেউয়ের উচ্চতা হলে সেইসকল অঞ্চলে উপকূলীয় হ্রদ সাধারণত সৃৃষ্টি হতে পারে না৷ ঢালু ভূমিতে সৃৃষ্টি হওয়ার জন্য উপহ্রদগুলি অগভীর হয়৷ উপকূলবর্তী হওয়ায় এগুলি বিশ্ব উষ্ণায়ন বা সমুদ্রতলের বৃৃদ্ধির ওপর নির্ভরশীল৷ জলস্তর হ্রাসে ফলে উপহ্রদগুলি জলহীন বা জলস্তর বৃদ্ধির ফলে প্রাচীর দ্বীপের নাশ ও ফলস্বরূপ উপহ্রদের অবলুপ্তি ঘটে যাওয়া খুবই স্বাভাবিক৷ ভৌগোলিকদের মতে, উপকূলীয় উপহ্রদগুলি প্রবীন, পরিবর্তনশীল ও স্বল্পস্থায়ী হয়৷ পৃথিবীর সমগ্র উপকূলভাগের প্রায় ১৫ শতাংশই এইধরনের উপহ্রদ দ্বারা সৃষ্ট, এছাড়া ভারতেই রয়েছে ৩৪টি বৃহৎ এবং অন্যান্য অনেক ক্ষুদ্রাকৃতি উপহ্রদ৷

উপকূলীয় উপহ্রদ মুলত সমুদ্র বা সমাসাগরের সাথে প্রাচীরদ্বীপমধ্যস্থ খাঁড়ির মাধ্যমে যুক্ত থাকে৷ খাঁড়ির সংখ্যা, আকৃৃতি, অধঃক্ষেপন, বাষ্পায়ন এবং স্বাদুজলের ধারার উপস্থিতি কোনো উপহ্রদের বৈশিষ্ট্যকে প্রভাবিত করে৷ যেসস্ত উপহ্রদে স্বল্প সমুদ্র সংসুতি, কম বা শূণ্য সাদুজলের ধারার উপস্থিতি সহ উচ্চ বাষ্পায়ন হার দেখা যায় সেখানে জলের প্রকৃতি লবনাক্ত হয়৷ সমুদ্র সংযুতিহীন ও পর্যাপ্ত স্বাদুজলের উৎস থাকলে উপহ্রদটি মিষ্টিজলের উপহ্রদ হয়৷ আবার ওয়াডেন সাগরের ক্ষেত্রে একাধিক খাঁড়িসহ একাধিক স্বাদুজলের উৎস উপহ্রদগুলির মিশ্র প্রকৃৃতির ও তরঙ্গপ্রভাবিত হওয়ার জন্য দায়ী৷
সঠিক অনুচ্ছেদ শিরোনাম কোনটি?
titleA. সংজ্ঞা
titleB. উপকূলীয় উপহ্রদ
titleC. নদীমুখ উপহ্রদ
titleD. প্রবালপ্রাচীর বেষ্টিত উপহ্রদ
উত্তর: titleB
বিলাইছড়ি উপজেলার সর্ব-দক্ষিণে বড়থলি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ফারুয়া ইউনিয়ন; দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন, রোয়াংছড়ি সদর ইউনিয়ন, রুমা উপজেলার পাইন্দু ইউনিয়ন, রুমা সদর ইউনিয়ন, রেমাক্রীপ্রাংসা ইউনিয়ন, থানচি উপজেলার বলিপাড়া ইউনিয়ন ও থানচি সদর ইউনিয়ন এবং পূর্বে মায়ানমারের চিন প্রদেশ ও ভারতের মিজোরাম প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. অবস্থান ও সীমানা
titleC. ইতিহাস
titleD. শিক্ষা ব্যবস্থা
উত্তর: titleB
স্যামসাং ইঞ্জিনিয়ারিং সিউলে অবস্থিত সদর দফতর একটি বহুজাতিক নির্মাণ কোম্পানী।এটি ১৯৬৯ সালের জানুয়ারি মাসে স্থাপন করা হয়।এর প্রধান কার্যকলাপ তেল পরিশোধন প্লান্ট নির্মাণ; মূল প্রজেক্টের তেল এবং গ্যাস সুবিধা; পেট্রোকেমিক্যাল প্লান্ট এবং গ্যাস প্লান্ট; ইস্পাত তৈরীর প্লান্ট ; পাওয়ার প্লান্ট ; জল ব্যবস্থা সুবিধা; এবং অন্যান্য পরিকাঠামোো। এটা ২০১১ সালে মোট ৯,২৯৮.২ কোটি কোরিয়ান ওন (মার্কিন ৮.০৬ বিলিয়ন ডলার) আয় করে। কোরিয়া এক্সচেঞ্জ স্টক-বিনিময় এ স্যামসাং ইঞ্জিনিয়ারিং তালিকাভুক্ত করা হয়(নম্বর ০২৮০৩৪৫০)।

সঠিক অনুচ্ছেদ শিরোনাম কোনটি?
titleA. স্যামসাং ফাইন কেমিক্যালস
titleB. স্যামসাং ইঞ্জিনিয়ারিং
titleC. অধিগ্রহণ এবং অধিগ্রহণের চেষ্টা
titleD. কাজকর্ম
উত্তর: titleB
জেনু গল্পের সংস্করণ টেলিভিশন শো এবং মঞ্চ উভয় ক্ষেত্রেই খুব আলোড়ন তৈরী করেছে। 

জেনু গল্পটি কমেডি সেন্ট্রাল অ্যানিমেটেড টেলিভিশন সিরিজ "সাউথ পার্কের" নভেম্বরের পর্বে " ক্লোসেটে আটকা পড়া " শিরোনামে ব্যঙ্গ করা হয়েছিল। এ্যামি- পুরস্কার মনোনিত এপিসোডটি, সায়েন্টোলজিস্ট টম ক্রুজ এবং জন ট্রাভোল্টাকে ঘনিষ্ঠ সমকামী হিসাবে অভিহিত করেছিল। পর্বটি বিতর্কের বিষয় হয়ে ওঠে যখন সুরকার ইসহাক হায়েজ, "সেফ" চরিত্রের কণ্ঠদাতা " মার্চ 2006 তে অনুষ্ঠান থেকে নিজেকে সরিয়ে নেন। হেইসের বক্তব্যটি বিশেষভাবে পর্বটিটে উল্লেখ করা হয়নি। হেইসের বক্তব্যের প্রতিক্রিয়ায় "সাউথ পার্কের" সহ-নির্মাতা ম্যাট স্টোন বলেছিলেন যে তার পদত্যাগের কারণ "অসহিষ্ণুতা ও ধর্মান্ধতা এবং আইজাক হেইজ সায়েন্টোলজির একজন সদস্য এবং এই ঘটনার সাথে আমাদের সাম্প্রতিক সময়ে সাউথ পার্কের একটি পর্বে সায়েন্টোলজি বৈশিষ্ট্যযুক্ত করার অভিযোগ এর ব্যাপারে কিছুই করার ছিল না। সাউথ পার্কে 10 বছর এবং দেড় শতাধিক এপিসোডে, আইজাক কখনও খ্রিস্টান, মুসলমান, মরমোন এবং ইহুদিদের নিয়ে মজা করার বিষয়ে কোন আপত্তি জানাননি। শোতে যখন তাঁর ধর্ম টেনে আনা হয়েছিল তখনই তিনি হঠাৎ ধর্মীয় সংবেদনশীলতার ব্যাপারটা সামনে এনেছেন। অবশ্যই আমরা ইসহাককে তার চুক্তি থেকে সরিয়ে দেব এবং আমরা তাঁর মঙ্গল কামনা করছি। " একজন মুখপাত্র বলেছেন যে "এই সপ্তাহের শুরুর ঘটনাগুলির আলোকে আমরা শেফকে দুটি পর্বের জন্য যথাযথ শ্রদ্ধা জানাতে চেয়েছিলেন।" শেষ পর্যন্ত ১৯ জুলাই, ২০০৬ এ পর্বটি পুনর্প্রকাশ করা হয়েছিলো। স্টোন এবং "সাউথ পার্কের" সহ-নির্মাতা ট্রে পার্কার বুঝতে পেরেছিলেন যে টম ক্রুজ ফিল্ম আসন্ন সিনেমা "মিশন ইম্প্সিবল ৩" প্রকাশের কারণে কমেডি সেন্ট্রালের মালিকরা এটি বাতিল করেছিলেন : "আমাদের কেবল যা জানানো হয়েছিল তা আমি জানি, "এমআই 3-এর" সাথে জড়িত ব্যক্তিরা পর্বটি "দমিয়ে রাখতে" চেয়েছিল এবং সে কারণেই কমেডি সেন্ট্রাল এটি করতে হয়েছিল। " 

সঠিক অনুচ্ছেদ শিরোনাম কোনটি?
titleA. চার্চ অফ সায়েন্টোলজির বক্তব্য
titleB. সায়েন্টোলজি মতবাদ
titleC. জনপ্রিয় সংস্কৃতিতে
titleD. সায়েন্টোলজির উপর ওটি তৃতীয়'র প্রভাব
উত্তর: titleC
বায়ু এবং পানি দূষণ অর্থনৈতিক উন্নয়নের জন্য ব্যাপক এবং বিরাট চ্যালেঞ্জ তৈরি করেছে। দূষণের প্রধান উৎসসমূহের মধ্যে আছে তেল শোধনাগার এবং রাসায়নিক ও ধাতব শিল্প, যেগুলি ১৯৯০ এর দশকের গোড়ার দিকে সোভিয়েত যুগে যেমন ছিল তেমনি অদক্ষতার সাথে চালিত হয়। তেল পরিশোধনাগারের কেন্দ্র বকুতে বাতাসের গুণমান অত্যন্ত খারাপ। কিছু প্রতিবেদনে বাকুর বাতাসকে প্রাক্তন সোভিয়েত ইউনিয়নের সবচেয়ে দূষিত বলে বর্ণনা করা হয়েছে এবং অন্যান্য শিল্পকেন্দ্রসমূহও এ জাতীয় সমস্যায় ভুগছে।

বাকু উপসাগর সহ কাস্পিয়ান সাগরে তেল নিঃসরণ এবং অশোধিত বা অপর্যাপ্ত পরিমানে শোধিত নর্দমার ময়লা নিস্কাষণের কারণে দূষণের ফলে সামুদ্রিক মাছের ডিম এবং মাছের ফলন হ্রাস পাচ্ছে। সোভিয়েত আমলে আজারবাইজানকে সোভিয়েত ইউনিয়নের বাকী অংশের জন্য বিরল উপক্রান্তিয় ফসলের ফলন বৃদ্ধি করতে অধিক পরিমানে কীটনাশক প্রয়োগ করতে চাপ দেওয়া হয়। ১৯৭০ এবং ১৯৮০ এর দশকে কীটনাশক ডিডিটির অব্যাহত নিয়মিত ব্যবহার একটি মারাত্মক বিপর্যয় ছিল, যদিও এই রাসায়নিকটি মানুষের জন্য  ক্ষতিকর হওয়ায় সোভিয়েত ইউনিয়নে সরকারিভাবে নিষিদ্ধ ছিল। কীটনাশক এবং রাসায়নিক সারের অত্যধিক প্রয়োগের ফলে ব্যাপকভাবে ভূগর্ভস্থ পানির দূষণ ঘটে এবং আজারবাইজানের বিজ্ঞানীরা জন্মগত ত্রুটি এবং অসুস্থতার সাথে এর সম্পর্ক খুজে বের করেছেন। প্রধানত মানবসৃষ্ট কাঠামোর দ্বারা সৃষ্ট প্রাকৃতিক কারণসমূহের জন্য কাস্পিয়ান সাগরে পানির স্তর বৃদ্ধি পাচ্ছে, কয়েক দশক ধরে শুকানোর প্রবণতাটি উল্টে গিয়ে এখন পানির স্তর বৃদ্ধি পাচ্ছে এবং এখন তা উপকূলীয় অঞ্চলের জন্য হুমকি সৃষ্টি করছে; ১৯৭৮ থেকে ১৯৯৩ সালের মধ্যে পানির গড় স্তর ১.৫ মিটার বৃদ্ধি পেয়েছে। নাগর্নো-কারাবাখ সংঘর্ষের কারণে প্রচুর গাছ গাছালি ধ্বংস করা হয়, আদিম অঞ্চলগুলির মধ্য দিয়ে রাস্তা তৈরি করা হয় এবং প্রচুর পরিমাণে কৃষিজমি সামরিক বাহিনীর দখলে চরে যায়।

অন্যান্য সাবেক সোভিয়েত প্রজাতন্ত্রের মতো আজারবাইজানও মস্কো কেন্দ্রিক পরিকল্পনার জের ধরে থাকা অর্থনৈতিক অনিশ্চয়তার কারণে জটিল এক বিশাল পরিবেশগত পরিষ্করণ জটিলতার মুখোমুখি। প্রাকৃতিক পরিবেশ সংরক্ষণ কমিটি আজারবাইজান সরকারের অংশ, তবে ১৯৯০ এর দশকের গোড়ার দিকে এটি সীমিত তহবিলের সমালোচনামূলক প্রয়োগ লক্ষ্যবস্তু করা, দূষণের মান প্রতিষ্ঠা করা, বা পরিবেশগত বিধিবিধানের সাথে সম্মতি পর্যবেক্ষণে অকার্যকর ছিল। ১৯৯৪ সালের গোড়ার দিকে  ইউরোপীয় ইউনিয়ন (ইইউ) এর পৃষ্ঠপোষকতায় অনুষ্ঠিত আন্তর্জাতিক কাস্পিয়ান সাগর ফোরামে পরিকল্পনা অনুযায়ী আজারবাইজানকে অংশ নিতে আহ্বান জানানো হয়।






সঠিক অনুচ্ছেদ শিরোনাম কোনটি?
titleA. ভূসংস্থান ও নিষ্কাশন
titleB. তাপমাত্রা
titleC. পর্বত
titleD. পরিবেশগত সমস্যা
উত্তর: titleD